සජබ කඩා එජාපය හදනවා වෙනුවට ජනපති පොහොට්ටුව කඩා එජාපය ගොඩනගනවා  ශ්රී ලපොපෙ මහලේකම් නීතිඥ සාගර කාරියවසම්
රනිල් වික්රමසිංහ ජනාධිපතිතුමාට නැවත එජාපය හැදීමට අවශ්ය නම් කිරීමට තිබුණේ සමගි ජනබලවේගය කඩා එජාපය හදන එක බවත් නමුත් ජනාධිපතිතුමා කළේ පොහොට්ටුව කඩා එජාපය ගොඩනැගීමේ කටයුතු සිදුකිරීම බවත් ශ්රී ලංකා පොදුජන පෙරමුණේ මහලේකම් නීතිඥ සාගර කාරියවසම් මහතා පවසයි ජනාධිපතිතුමා ඉතා හොඳට ශ්රී ලංකා පොදුජන පෙරමුණට කළගුණ සැලකුවා යැයිද සාගර කාරියවසම් මහතා සඳහන් කළේය ශ්රී ලංකා පොදුජන පෙරමුණේ රත්ගම ආසන බල මණ්ඩල රැස්වීමට එක්වෙමින් හෙතෙම මෙසේද කීවේය ජනාධිපතිතුමා ඉතාම හොඳට අපිට කළගුණ සැලකුවා සමගි ජනබලවේගය කඩලා එජාපය හදනවා වෙනුවට පොහොට්ටුවෙ අපේ මන්ත්රීවරුන්ට වරදාන වරප්රසාද දීලා කඩලා අරගෙන අද එජාපය ගොඩනැගීමේ කාර්යයයේ එතුමා යෙදිලා ඉන්නවා මේ රටේ ජනතාව අපේ පක්ෂය එක්ක එකතුවුණේ එජාපය ගොඩනගන්න නෙවෙයි ඔවුන් පක්ෂය සමග එකතුවුණේ රටේ එකියභාවය ආරක්ෂා කරන්න රටේ අනාගතය වෙනුවෙන් රටේ හෙට දිනය වෙනුවෙන් අපේ දරුවන්ගේ හෙට දිනය වෙනුවෙන් මේ රට සුරක්ෂිත කරන බලාපොරොත්තුවෙන් තමයි එකතුවුණේ ජනතාව ඉන්නේ පොහොට්ටුව සමගයි උඩින් ඔලුගෙඩි මාරුවුණාට මහජන නියෝජිතයන් මාරුවුණාට අපේ පාක්ෂිකයින් පක්ෂය අත්හැරගොස් නැහැ රටේ ඩොලර් නැති අවස්ථාවේ බැසිල් රාජපක්ෂ මැතිතුමා ඉන්දියාවට ගිහින් මෝදි අගමැතිතුමා සමග සාකච්ඡා කරලා ඩොලර් බිලියන 04ක මුදල් ප්රමාණයක් රටට අරන් ආවා ඒ අවස්ථාවේ තමයි අරගලය දැඩි ලෙස උස්සන්න තත්ත්වයට පත්වුණේ එම අවස්ථාවේ මහින්ද රාජපක්ෂ ඉවත් කරලා රනිල් වික්රමසිංහ මහත්තයාට අගමැතිකම දුන්නා එම අවස්ථාවේ ඔහු පොරොන්දුවුණා ඩොලර් බිලියන 06ක මුදලක් රටට ගේනවා කියලා ඔහු ජනාධිපතිධුරයට පත්වූ පසු තෙල් පෝලිම් ගෑස් පොලිස් නැති කළා විදුලිය ලබා දුන්නා ඖෂධ ගෙනවිත් දුන්නා ඒ සියල්ල කළේ බැසිල් රාජපක්ෂ මහත්තයා ඉන්දියාවෙන් රටට ගෙනාපු ඩොලර් බිලියන 04 මුදල පාවිච්චි කොට බවද සාගර කාරියවසම් මහතා වැඩිදුරටත් සඳහන් කළේය ලලිත් චාමින්ද සහ එස් කේ කළුආරච්චි  ගාල්ල